Arvatavasti üritasid migrandid ületada Vahemerd, et Itaaliasse jõuda. Hukkunute juurest leiti ka kipakas kummipaat, kirjutas BBC. Mõned hukkunutest olid lapsed.
Ilmselt on ohvreid rohkem, sest harilikult mahutatakse sellisesse paati kuni 120 inimest. ÜRO migratsiooniagentuuri teatel läks paat Liibüast merele laupäeval, pardal 110 inimest.
Surnukehadega tegelesid Liibüa Punase Poolkuu töötajad. Hukkunud maetakse Liibüa pealinna Tripoli tundmatuks jäänud inimeste kalmistule.
Viimastel kuudel on migrantide surmajuhtumid Vahemerel tõusnud rekordtasemele.